રાજકોટની એ.જી.ઓફિસમાં સિનિયર એકાઉન્ટન્ટ તરીકે કાર્યભાર સંભાળનાર દાઉદ ફુલાણી છેલ્લા ૧૬ વર્ષથી નિવૃત્ત જીવન પસાર કરી રહ્યા છે. ૯ વર્ષથી સ્વિમિંગ કરી રહેલા દાઉદ ફુલાણીએ અત્યાર સુધીમાં આ રમતમાં કુલ ૧૧૦ મેડલ જીત્યા છે. સ્વિમિંગ ઉપરાંત તેઓ ક્રિકેટ, હોકી, ફૂટબોલ, ટેબલ ટેનિસની રમતમાં પણ માહેર છે. હાલ તેઓ રાજકોટની એક ખાનગી સ્કૂલમાં સ્વિમિંગ કોચ તરીકે ફરજ બજાવી રહ્યા છે અને તેમની પાસેથી તાલીમ મેળવી ચૂકેલા રાજકોટના અનેક તરવૈયાઓ નેશનલ લેવલે ડંકો વગાડી ચૂક્યા છે. જ્યારે હાલ ચાલી રહેલા ખેલ મહાકુંભમાં પણ શહેરકક્ષાની ટૂર્નામેન્ટમાં જીત મેળવી રાજ્યકક્ષાની ટૂર્નામેન્ટ માટે ક્વોલિફાય થયા છે.